જો તમે ડીમેટ અકાઉન્ટ દ્વારા ઓનલાઈન ટ્રેડિંગ કરવા ઈચ્છી રહ્યા છો તો તમારે આ લેખ જરૂર વાંચવો જોઈએ. ઈકોનોમિક્સ ટાઈમ્સના રિપોર્ટ મુજબ 31 માર્ચ 2018ના રોજ પૂરા થતા નાણાકીય વર્ષમાં લગભગ 37.6 લાખ નવા ડીમેટ ખાતા ખુલ્યા છે. આ ડેટા 2007-08માં 30 લાખના રેકોર્ડને તોડી ચૂક્યો છે. પાછલા કેટલાક વર્ષોમાં શેરબજારમાં તેજીનો ફાયદો ઉઠાવવા માટે કેટલાક રોકાણકારો સીધા માર્કેટમાં રોકાણ કરી રહ્યા છે. જો તમે પણ સીધા શેરમાં રોકાણ કરતા હો તો ઓનલાઈન ટ્રેડિંગ અને ડીમેટ અકાઉન્ટ ખોલીને રોકાણ કરી શકો છો. HDFC સિક્યોરિટીઝ, ICICI ડાયરેક્ટ, એક્સિસ ડાયરેક્ટ, ફેયર્સ અને જિરોધા જેવા કોઈ પણ બ્રોકરેજ પાસે જઈને ખાતા ખોલાવી શકે છે.